تورکیه پرزیدنت سؤزچوسو ایبراهیم قالین، فتح الله‌چی ترور تشکیلاتی‌نین (فتو) 15 ژوئیه‌ده قان‌لی کودتا چاباسی‌نین آردین‌داکی مشهور اولان، سرکرده فتح الله گوله‌نین آمریکادان قایتاریلماسی لازیم اولدوغونو ایفاده ائتدی.
پرزیدنت سؤزچوسو قالین، نیویورک تایمز "کودتا لیدری حساب وئرمه‌لی" باش‌لیق‌لی بیر مقاله یازدی.
15 ژوئیه کودتا تشببوسونون تئاتر اولدوغونو ساوونمانین، 11 سپتامبرین آمریکا طرفین‌دن ائدیلدیگی ادعاسی قدر جیدیت‌سیز اولدوغونو بیل‌دیرن قالین، کودتا پلانلاییچی‌لاری‌نین ایفاده‌لری‌نین و اولار‌دان الده ائدیلن دلیل‌لرین، کودتا چاباسی‌نین لیدری اولا‌راق فتح الله گولنی ایشاره ائتدیگینه وورغولادی.
ایبراهیم قالین، فتح الله‌چی ترور تشکیلاتی (فتو) عضوو دولت مامورلاری‌نین وظیفه‌لرین‌دن اوزاقلاشدیریلماسی‌نین دا، تورکیه جمهوریتی دولتی‌نین داها گوجلو و شفاف حالا گتیردیگینی وورغولادی.
ترور تشکیلاتی‌نین (گولنیستلرین) 1980-جی ایللردن بری باریش تحصیل کؤنول‌لری کیمی داوراندیغینی آنجاق هر زامان قاران‌لیق بیر طرف‌لری‌نین اولدغونونا ایشاره ائدن قالین، آدلت سیستمینه و گوونلیک بوروکراسیسینه سیزا‌راق سیستمی اؤز منفت‌لری اوچون مانیپولیاسیون ائتدیک‌لرینی ایفاده ائتدی.
آمریکانین، ایکی اؤلکه آراسین‌داکی موجود راضیلاشما گریی فتح الله گولنی تورکیه‌یه اعاده ائتمه‌سی لازیم اولدوغونو وورغولایان ایبراهیم قالین، آمریکانین، بو آدامین (گوله‌نین) آمریکا قانون‌لارینی ایستیثمار ائده‌رک تورک عدالتین‌دن قاچماسینا کؤمکچی اولماماسی لازیم اولدوغونو ایفاده ائتدی.
ایبراهیم قالین، تورک خالقی‌نین یاخین تاریخده هئچ بو قدر بیرلیک ایچینده اولمادیغی‌نین وورغولایا‌راق، هر دموکراسی‌ده بعضی فیکیر آیری‌لیق‌لاری‌نین اولا بیله‌جگینی آنجاق 15 ژوئیه‌ده دموکراسی، آزادلیق و حقوقون اوستون‌لوگونون بازارلیغا آچیق اولمادیغینی گؤستردیگینی بیلدیردی.
قالین، تورک خالقی‌نین عدالت و بئله بیر بحرانین بیر داها یاشانماماسینی طلب ائتدیگینی قید ائتدی.
